Икарус ММ-2 је југословенски прототип школског нискокрилног авиона модерних аеродинамичких линија за напредну прелазну тренажну обуку мешовите дрвене и металне конструкције са увлачећим стајним трапом и затвореном кабином који је направљен у фабрици Икарус 1940. године када је и обављен први успешан пробни лет. ММ-2 је конструисан од више него талентованог ваздухопловног инжињера мајора Драгутина Милошевића и представљао је четврти авион у свету у својој класи чију планирану серијску производњу је прекинуо Немачки и италијански напад на Југославију априла 1941. године. После рата, наследници овог авиона исте намене и класе су били Утва 212 и Утва 213 који су се серијски производили од 1950. до 1955. године.